Rød- grønn kaffe

Formålet med Rød- grønn kaffe er ønske om å nå ut til nye medlemmer og nysgjerrige ikke- medlemmer og spre SVs politikk utover politiske møteplasser. Vi ønsker å engasjere lokalmiljø og spre vår politikk ved å møte folk der de er, i tillegg til å gjøre våre folkevalgte mer kjent. Ved å invitere til en kaffekopp kan du komme i kontakt med folk i lokalmiljøet og bygge tillit og dialog på en uformell måte.

For å få til et vellykka rød- grønn kaffe er det essensielt å være der folk er som utenfor nærbutikken, i parken, på kjøpesenteret, på torget osv, og å være inviterende til en samtale. Det eneste som trengs er to –tre campingstoler, noen kopper og en termos med kaffe som man tilbyr de som ønsker en prat. Det må gjerne også henges opp en plakat med «Kom for en SV- prat og spør om det du lurer på om SVs politikk»

Slike aktiviteter er nokså enkle å gjennomføre, selv om det er vær- og sesongavhengig. Aktiviteten kan også gjerne kombineres med en kort appell fra den folkevalgte eller kandidaten.

# Huskeliste:

1. Finn et egnet sted. Sjekk om det skjer noe spesielt der du bor som gjør at det er mange mennesker som samles.
2. Sett tidspunkt
3. Vær et par stykker fra lokallaget som hjelper til med kaffe, stoler og bord og SV- merch
4. Lag et arrangement på deres Facebookside. Husk også å invitere medlemmer i lokallaget og andre til dette arrangementet.
5. Send en e-post til medlemmer i lokallaget